**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 14-15 IUNIE 2024**

**HOTĂRÂREA NR. 04**

**pentru validarea modificărilor și completărilor aduse Statutului profesiei de avocat și Statutului Casei de Asigurări a Avocaților (C.A.A.), prin delegare de către Consiliul Uniunii Naționale a Barourilor din România (U.N.B.R.) și mandatarea Consiliul U.N.B.R. să adopte, între Congrese, modificări și completări ale acestora**

 *Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

 *Văzând dispozițiile art. 63 alin. (1) lit. e) din Lege, precum și Hotărârea Consiliului Uniunii Naționale a Barourilor din România (în continuare U.N.B.R.) nr. 60/29-30 martie 2024,*

*Având în vedere Hotărârea nr. 04/09-10 iunie 2023 a Congresului avocaților privind mandatarea U.N.B.R., ca în perioada dintre Congrese să îndeplinească atribuția prevăzută la art. 63 alin. (1) lit. e) din Lege, urmând ca hotărârile Consiliului U.N.B.R. să fie supuse ratificării Congresului imediat următor,*

 *Având în vedere* *Hotărârea Consiliului U.N.B.R. privind modificarea și completarea* *Statutului profesiei de avocat nr. 22/16-17 decembrie 2023, 61/29-30 martie 2024 și 73/13 iunie 2024, respectiv, Hotărârile Consiliului U.N.B.R. privind modificarea și completarea Statutului C.A.A. nr. 17/22 septembrie 2023, 31/16-17 decembrie 2023 și 35/16-17 decembrie 2023,*

 *Constatând faptul că s-au constituit cvorumul și majoritatea prevăzute pentru aprobare,*

**H O T Ă R Ă Ş T E :**

 **Art. 1.** – Se validează modificările și completările Statutului profesiei de avocat, aduse prin Hotărârile Consiliului U.N.B.R. nr. 22/16-17 decembrie 2023, 61/29-30 martie 2024 și 73/13 iunie 2024, respectiv, ale Statutului C.A.A., aduse prin Hotărârile Consiliului U.N.B.R. nr. 17/22 septembrie 2023, 31/16-17 decembrie 2023 și 35/16-17 decembrie 2023.

**Art. 2.** – Se mandatează Consiliul U.N.B.R. ca în perioada dintre Congrese să îndeplinească atribuția prevăzută la art. 63 alin. (1) lit. e) din Legea nr. 51/1995, urmând ca hotărârile Consiliului U.N.B.R. să fie supuse ratificării Congresului imediat următor.

 **Art. 3.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor și C.A.A., care vor asigura comunicarea hotărârii către membrii barourilor și, respectiv, filialele C.A.A..

**PREŞEDINTE U. N. B. R.**

**Av. Traian-Cornel BRICIU**